
13.
[bookmark: _Hlk492537646]Par nekustamā īpašuma ar nosaukumu “Starpgabals”, Ogresgala pag., Ogres nov., atsavināšanas procesa uzsākšanu

Ogres novada pašvaldībā (turpmāk – Pašvaldība) 2026. gada 5. augustā saņemts [Vārds Uzvārds] (turpmāk – Iesniedzējs) 2026. gada 5. augusta iesniegums, ar lūgumu izskatīt iespēju atsavināt Pašvaldībai piederošu zemesgabalu ar kadastra apzīmējumu 7480 004 1428, kas robežojas ar personas īpašumā esošu nekustamo īpašumu Ogres ielā 27, Ogresgalā, Ogresgala pag., Ogres nov., kadastra numurs 7480 004 0179.
[bookmark: _Hlk117602290]Pašvaldībai pieder nekustamais īpašums ar nosaukumu “Starpgabals”, Ogresgala pag., Ogres nov., kadastra numurs 7480 004 1430 (turpmāk – Nekustamais īpašums), kas sastāv no zemes vienības, kadastra apzīmējums 7480 004 1428, 125 m² platībā (turpmāk – Zemes vienība).
Pašvaldības īpašuma tiesības uz Nekustamo īpašumu nostiprinātas Zemgales rajona tiesas Ogresgala pagasta zemesgrāmatas nodalījumā Nr. 100000958645.
Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos Zemes vienības lietošanas mērķis ir neapgūta individuālo dzīvojamo māju apbūves zeme, kods: 0600.
Publiskas personas mantas atsavināšanas likuma (turpmāk – Atsavināšanas likums) 1. panta 11. punkta b) apakšpunkts noteic, ka zemes starpgabals ir publiskai personai piederošs zemesgabals, kura platība  lauku apvidos ir mazāka par pašvaldības saistošajos noteikumos paredzēto minimālo zemesgabala platību vai kura konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam, vai kuram nav nodrošināts pieslēgums koplietošanas ielai (ceļam).
Atbilstoši Pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (turpmāk – TIAN) 7. pielikumam “Ogres novada teritorijas atļautās un plānotās izmantošanas kartes” Zemes vienība atrodas funkcionālajā zonā Blīva savrupmāju apbūves teritorija (DzS1).
TIAN 220.3.A.1.) apakšpunktā ir noteikta minimālā zemes vienības platība blīvā savrupmāju apbūvē - 1200 m2 vai 300 m2 uz vienu rindu mājas sekciju.
Ņemot vērā, ka Zemes vienības platība ir mazāka par Pašvaldības apstiprinātajos apbūves noteikumos paredzēto minimālo apbūves gabala platību, tā atzīstama par starpgabalu.
Atsavināšanas likuma 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai. Atbilstoši Atsavināšanas likuma 4. panta ceturtās daļas 1. punktam, atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.
Atsavināšanas likuma 44. panta astotās daļas 1. punkts nosaka, ka zemes starpgabalu, kuram nav nodrošināts pieslēgums koplietošanas ielai (ceļam), vai zemes starpgabalu, kurš ir nepieciešams, lai nodrošinātu pieslēgumu koplietošanas ielai (ceļam), šajā likumā noteiktajā kārtībā drīkst atsavināt tam zemesgabala īpašniekam vai visiem kopīpašniekiem, kuru zemei piegul attiecīgais zemes starpgabals.
Pašvaldībai piederošais Nekustamais īpašums ir nepieciešams, lai nodrošinātu Iesniedzējam piederošajam nekustamajam īpašumam Ogres ielā 27, Ogresgalā, Ogresgala pag., Ogres nov., kadastra numurs 7480 004 0179, pieslēgumu koplietošanas ielai.
Ņemot vērā to, ka Nekustamais īpašums sastāv no Zemes vienības, kas ir starpgabals, tas nav patstāvīgi izmantojams. Nekustamais īpašums nav iznomāts, nav nepieciešams Pašvaldības funkciju nodrošināšanai, līdz ar to Nekustamais īpašums nododams atsavināšanai.
	Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. 
Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Pamatojoties uz Publiskas personas mantas atsavināšanas likuma 1. panta 11. punkta b) apakšpunktu, 4. panta pirmo daļu un ceturtās daļas 1. punktu, 5. panta pirmo daļu, 44. panta astotās daļas 1. punktu, Pašvaldību likuma 10. panta pirmās daļas 16. punktu un 73. panta ceturto daļu,

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 
Ogres novada pašvaldības dome NOLEMJ:

1. [bookmark: _Hlk117605307]Atļaut uzsākt Ogres novada pašvaldībai piederošā nekustamā īpašuma ar nosaukumu “Starpgabals”, Ogresgala pag., Ogres nov., kadastra numurs 7480 004 1430, kas sastāv no zemes vienības, kadastra apzīmējums 7480 004 1428, 125 m² platībā, atsavināšanas procesu.
2. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

